**KEMIJA 8. RAZRED (ponedeljek, 16. 3. 2020)**

Dragi učenci!

Ta teden bo vaše učenje kemije potekalo na domu. Prosim, da vsa navodila preberete in delo opravite, v primeru kakršnokoli vprašanja in nejasnosti, se obrnite name.

Želim vam vse lepo, ostanite zdravi in kmalu se vidimo.

Učiteljica Marina

**Navodilo za učence**

Vzemite učbenik KEMIJA in odprite na strani 82. Preberite si vse o kovinah in nekovinah. Učbenik stran 82-84.

Naredite si povzetek v zvezek, kakšna je razlika med kovinami in nekovinami. V pomoč vam naj bo učbenik.

Pripravila sem vam tudi povzetek, kaj je pomembno in kaj naj je zapisano v zvezku. Ko končate, pa preverite kaj ste se naučili. V delovne zvezku odprite na strani 97. DZ, stran 97. reši naloge od 1 – 4.

*ZAPIS V ZVEZEK, ponedeljek, 16.3.2020*

**Lastnosti kovin in nekovin**

Preglednica prikazuje primerjavo fizikalnih lastnosti kovin in nekovin.

|  |  |  |
| --- | --- | --- |
| **Lastnost** | **Kovine** | **Nekovine** |
| agregatno stanje pri sobni temperaturi | trdno, razen živega srebra | trdno, tekoče, plinasto |
| tališče | običajno visoko | običajno nizko |
| vrelišče | običajno visoko | običajno nizko |
| videz | značilen kovinski sijaj | zelo različen |
| električna prevodnost | dobri prevodniki | slabi prevodniki |
| toplotna prevodnost | dobri prevodniki | slabi prevodniki |
| gostota | običajno visoka | običajno nizko |
| tvorba ionov | tvorijo ione s pozitivnim nabojem − katione | tvorijo ione z negativnim nabojem − anione |

Med elementi prevladujejo kovine, večina kovin je srebrnosive barve, razen bakra (rdečerjav) in zlata (rumene barve). Živo srebro je pri sobni temperaturi tekoče, vse ostale kovine so trdne. Kovine so dobri električni in toplotni prevodniki, so kovne in tanljive.